CELEX: 62017TN0206
Language: da
Date: 2017-04-03 00:00:00
Title: Sag T-206/17: Sag anlagt den 3. april 2017 — Argus Security Projects mod Kommissionen og EUBAM

19.6.2017   
            
            
               DA
            
            
               Den Europæiske Unions Tidende
            
            
               C 195/33
            
         Sag anlagt den 3. april 2017 — Argus Security Projects mod Kommissionen og EUBAM
   (Sag T-206/17)
   (2017/C 195/46)
   Processprog: fransk
   
      Parter
   
   
      Sagsøger: Argus Security Projects Ltd (Limassol, Cypern) (ved advokaterne T. Bontinck og A. Guillerme)
   
      Sagsøgt: Europa-Kommissionen og Den Europæiske Unions grænsebistandsmission i Libyen (EUBAM)
   
      Sagsøgerens påstande
   
   
               —
            
            
               EUBAM Lybias afgørelse af 24. januar 2017, der erstatter den oprindelige afgørelse af 16. februar 2014 om ikke at antage selskabet Argus’ tilbud i forbindelse med et udbud vedrørende sikkerhedstjenesteydelser i forbindelse med Den Europæiske Unions bistandsmission vedrørende integreret grænseforvaltning i Libyen (kontrakt EUBAM-13-020) og om tildeling af kontrakten til Garda, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om tilsidesættelsen af artikel 110 i Europa-Parlamentets og Rådets forordning nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT 2012, L 298, s. 1), af de regler, der er fastsat i udbudsdokumenterne om tildeling af kontrakten, herunder navnlig punkt 4.1 og 12.1 i instruktionerne til tilbudsgiverne, og af princippet om ligebehandling af tilbudsgiverne og princippet om forbud mod forskelsbehandling. Dette anbringende består af tre led:
               
                           —
                        
                        
                           første led om den manglende mobilisering af tekniske og operationelle ressourcer i henhold til kontrakten
                        
                     
                           —
                        
                        
                           andet led om den manglende mobilisering af menneskelige ressourcer i henhold til kontrakten
                        
                     
                           —
                        
                        
                           tredje led om den kunstige mobiliseringsplan og hensyntagen til tilbudsgiveres tidligere erfaring i fjendtlige miljøer.
                        
                     
         
               2.
            
            
               Andet anbringende om den væsentlige ændring i udbuddets oprindelige betingelser og tilsidesættelsen af princippet om ligebehandling. Dette anbringende består af to led:
               
                           —
                        
                        
                           første led om evalueringen af de menneskelige ressourcer
                        
                     
                           —
                        
                        
                           andet led om evalueringen af de tekniske ressourcer og mobiliseringsplanen.